Fredrik Karl av Hessen

Friedrich Karl Ludwig Konstantin von Hessen (født 1. mai 1868, død 28. mai 1940) var landgreve av Hessen-Kassel. Gjennom ekteskapet med Margaret av Preussen var han svoger med keiser Wilhelm II. Han var i 1918 på tale som konge av Finland, men etter Tysklands tap i første verdenskrig sa han fra seg tilbudet.

 Konge av Finland 
Han ble i kjølvannet av den finske borgerkrigen valgt til konge av Finland 9. oktober 1918, men måtte trekke seg allerede 14. desember. På grunn av de urolige forhold ved avslutningen av første verdenskrig tiltrådte han aldri som finsk konge.

Den finske riksdagen valgte Fredrik Karl til konge den 9. oktober 1918. Dette valget var etter reglene i paragraf 38 i den svensk-finske grunnloven av 1772. Enkelte jurister bestred dette valgets gyldighet, da de mente at disse bestemmelsene var foreldet.

Referanser

Kategori:Den finske borgerkrigen
Kategori:Personer fra Kreis Plön
Kategori:Huset Hessen-Kassel